
OLIMPIADA DE EDUCATIE CIVICA

CLASELE A III-A SI A IV-A

ETAPA JUDETEANA /MUNICIPIULUI BUCURESTI

12 martie 2011


SUBIECTUL


Conveţia cu privire la drepturile copilului, adoptata de Adunarea Generală a O.N.U. la 20 noiembrie, 1989,  include la articolul 24 aliniatul 1. "dreptul copilului de a se bucura de cea mai bună stare de sănătate posibilă și de a beneficia de servicii medicale și de recuperare”.


Realizaţi o compunere prin care să prezentaţi şi să susţineţi acest drept. Exemplificați  o situație în care acest drept  este încălcat.

Realizaţi un afiş (desen, pictură sau colaj) prin care să atenționați asupra necesității de a fi respectat dreptul oricărui copil la sănătate și la accesul la servicii medicale. 


Daţi un titlu compunerii voastre.

NOTA: Timpul de lucru efectiv este de 2 ore de la primirea subiectului sau verificarea transcrierii sale la tabla.





  Membrii unui echipaj pot colabora pe parcursul intregului timp de lucru 

acordat.

OLIMPIADA DE EDUCATIE CIVICA

CLASELE A III-A SI A IV-A

ETAPA JUDETEANA /MUNICIPIULUI BUCURESTI

12 martie 2011



BAREM DE NOTARE:




60 puncte compunerea, din care:

-20 puncte pentru prezentarea dreptului prin tehnica compunerii;

-20 puncte pentru capacitatea de sustinere a dreptului prezentat prin tehnica compunerii;

-4 puncte pentru prezentarea  unei  situații în care acest drept  este încălcat;

-8 puncte pentru capacitatea de a utiliza in mod adecvat termenii specifici disciplinei educatie civica;




-8 puncte pentru originalitate.




30 puncte afisul, din care:

-20 puncte pentru relevanta mesajului grafic prin care se atenționează asupra necesității  respectării dreptului copiilor la sănătate și accesul la servicii medicale ;




-10 puncte pentru calitatea plastica a afisului.




-10 puncte din oficiu


NOTA:



Nota finala se stabileste prin impartirea punctajului obtinut la 10.


OLIMPIADA DE cultura CIVICA

CLASELE A VII-A SI A VIII-A

ETAPA JUDETEANA /MUNICIPIULUI BUCURESTI

12 martie 2011


SUBIECTUL

Absenteismul școlar reprezintă una dintre problemele grave care afectează comunitățile educaționale, în general,  constituind, de cele mai multe ori, una dintre premisele abandonului școlar. Din păcate, sudii realtiv recente pun în evidență o creștere a absenteismului și în  mediul școlar din România.
Având în vedere faptul că unii dintre colegii voştri de clasă sau de şcoală înregistrează un număr mare de absențe nemotivate, elaboraţi un proiect prin care să vă propuneţi combaterea absenteismului.
Proiectul vostru va cuprinde:

a) prezentarea problemei;

b) prezentarea cauzelor care în opinia voastra poate genera absenteismul unor colegi;

c) identificarea drepturilor încălcate prin existența și nerezolvarea problemei absenteismului;

d) prezentarea a doua soluţii posibile în vederea combaterii absenteismului școlar; 

e) analiza comparativă a celor doua soluţii şi opţiunea argumentată în favoarea uneia dintre ele;

f) un plan concret de acţiune care să includă:

-etape

-acţiuni

-persoanele sau instituţiile cu care puteţi colabora pentru rezolvarea problemei.

NOTA: Timpul de lucru efectiv este de 2 ore de la primirea subiectului sau verificarea transcrierii sale la tabla.





 Membrii unui echipaj pot colabora pe parcursul întregului timp de lucru acordat.

OLIMPIADA DE cultura CIVICA

CLASELE A VII-A SI A VIII-A

ETAPA JUDETEANA /MUNICIPIULUI BUCURESTI

12 martie 2011



BAREM DE NOTARE:



45 puncte  pentru a,b,c,d,e, din care:

· 5 puncte pentru prezentarea coerenta a problemei;

· 5 puncte pentru prezentarea cauzelor;

· 10 puncte pentru identificarea corecta a drepturilor incalcate;

· 10 puncte pentru prezentarea celor doua solutii;

· 10 puncte pentru analiza comparativa a celor doua solutii;

· 5 puncte pentru calitatea argumentarii in favoarea solutiei adoptate de echipa.

30 puncte pentru realizarea planului de actiune (f), din care:

· 10 puncte pentru precizarea etapelor;

· 10 puncte pentru precizarea acţiunilor;

· 10 puncte pentru precizarea colaboratorilor.

15 puncte pentru originalitate, coerenta, limbaj, din care:

· 5 puncte pentru originalitatea proiectului;

· 5 puncte pentru structura coerenţa generala a proiectului;

· 5 puncte pentru calitatea limbajului.

10 puncte din oficiu


NOTA:



Nota finala se stabileste prin impartirea punctajului obtinut la 10.


OLIMPIADA DE FILOSOFIE

ETAPA JUDETEANA /MUNICIPIULUI BUCURESTI

12 martie 2011


SUBIECTUL I


Realizaţi un eseu filosofic pornind de la cele trei puncte de vedere exprimate în urmatoarele citate:


(Orice artă și orice doctrină, tot așa  orice acțiune și orice hotărâre pare a râvni un bine : de aceea nimerit s-a spus că binele este ceva râvnit de toate.(








Aristotel


(Democrația în sine nu înseamnă nimic bun în mod special, binele sub toate formele sale, vine din altă parte nu din democrație, aceasta nu este decât un mijloc de a evita tirania și nimic mai mult.(







 
Karl  Popper


"Nimic nu diferențiază mai tranșant condițiile dintr-o țară liberă de cele dintr-o țară aflată sub o guvernare arbitrară decât respectarea, în prima, a marilor principii cunoscute sub numele de supremația dreptului (rule of law)(







          Friedrich August von Hayek



70 puncte

SUBIECTUL II


"Ce himeră mai este și acest om? Ce noutate, ce monstru, ce haos, ce îngrămădire de contradicții(








Blaise Pascal

Utilizând drept punct de plecare în construcția voastră aceste afirmații ale lui Pascal, realizaţi analiza comparativă a altor  două concepții filosofice referitoare la natura umană, concepții care, prin tezele fundamentale pe care le susțin, se află într-un raport de opoziție reciprocă. 
20 puncte

NOTA: Timpul de lucru efectiv este de 3 ore de la primirea subiectului sau verificarea transcrierii sale la tabla. Se acordă 10 puncte din oficiu.

OLIMPIADA DE FILOSOFIE

ETAPA JUDETEANA /MUNICIPIULUI BUCURESTI

12 martie 2011



BAREM DE NOTARE:




Subiectul I –70 de puncte, din care:

· 20 puncte pentru calitatea informatiei filosofice utilizate;

· 15 puncte pentru claritatea temei/temelor, problemei/problemelor dezvoltate pornind de la citatele date;

· 15 puncte pentru coerenta şi pertinenţa argumentării;

· 8 puncte pentru originalitate şi creativitate;

· 8 puncte pentru calitatea limbajului filosofic utilizat;

· 4 puncte pentru respectarea cerintelor formale (de structură) în redactarea eseului.

Subiectul II – 20 de puncte din care:

· 6 puncte pentru utilizarea adecvată și pertinentă a afirmațiilor lui B. Pascal în construcția analizei comparative;

· 2 puncte pentru identificarea corectă a două concepții opuse, referitoare la natura umană;

· 12 puncte pentru realizarea analizei comparative (in acordarea punctajului se va urmari capacitatea de identificare corectă a elementelor care situează în opoziție cele două concepții,  analiza adecvată a acestor elemente, coerenţa şi pertinenţa construcţiilor argumentative)

10 puncte din oficiu

NOTA:



Nota finala se stabileste prin impartirea punctajului obtinut la 10.


OLIMPIADA DE PSIHOLOGIE

ETAPA JUDETEANA /MUNICIPIULUI BUCURESTI

12 martie 2011


SUBIECTUL I

a. Definiți conceptul de inconștient și prezentați 3 caracteristici esențiale 

ale inconștientului.

b. Ilustraţi, printr-un exemplu concret, relația dintre inconștient,
 subconștient, conștient.


















20 puncte


SUBIECTUL II


Determinaţi rolul imaginației şi al motivației  în cunoaștere, activitate şi în construcţia personalităţii şi analizaţi corelaţiile dintre imaginație și motivație.











35 puncte


SUBIECTUL III


Analizaţi în limbaj de specialitate profilul psihologic şi conduita personalității prezentate în urmatorul text:
“În cursul vieții, Ștefan Laday s-a dovedit că era înzestrat cu cele mai alese calități sufletești, că era un prieten bun, că lucra neobosit, fiind pururea la datorie chiar când suferințele sufletești îl covârșeau.

Mai presus de toate, s-a dovedit a fi un cărturar pasionat, cu o memorie prodigioasă și o mare capacitate de asimilare, un cunoscător profund al științei dreptului, sub multiplele ei aspecte.(...)

O fulgerătoare pricepere a tot ceea ce este esențial într-o problemă; o judecată uimitor de limpede și de sigură; (...) un humor sănătos care așeza ideile în perspectiva relativului, în sfârșit, suprem prestigiu, o curiozitate a minții rămasă tot așa de vie în pragul bătrâneții ca și în anii studioși ai adolescenței sale(...)Foarte darnic cu ideile lui pe care le comunica cu multă generozitate, el simțea o deosebită satisfacție să pună în lumină hărnicia, priceperea colaboratorilor săi, adevărate echipe de schimb de mâine, cum îi plăcea să spună.(...)Observațiile sale le îmbrăca în cuvinte puține, deoarece avea darul atât de rar al formulărilor cu atât mai concise, cu cât gândirea era mai plină.(...)

Literatura, istoria,  filosofia, muzica, arta problemele sociale și economice îl pasionau pe Ștefan Laday în aceeași măsură.(...) Cât timp a trăit, Laday,  nu a putut fi decât iubit sau urât pentru convingerile sale democratice, dar nicidecum privit cu indiferență. După moartea sa, în 1936, patimile s-au stins, recunoscându-i-se vrednicia, înțelepciunea, așa cum se întâmplă , de obicei, când dispare o mare personalitate. Viața lui  Ștefan Laday a fost dedicată în întregime științelor juridice, dar, totodată nu i-a lipsit sensibilitatea care i-a deschis larg porțile lumii artei și care i-a întregit în mod fericit personalitatea .”
 

(Personalități ale Consiliului Legislativ de-a lungul timpului, București 2004)










35 puncte

NOTA: Timpul de lucru efectiv este de 3 ore de la primirea subiectului sau verificarea transcrierii sale la tabla. Se acordă 10 puncte din oficiu.

OLIMPIADA DE PSIHOLOGIE

ETAPA JUDETEANA /MUNICIPIULUI BUCURESTI

12 martie 2011


BAREM DE NOTARE



SUBIECTUL I- 20 DE PUNCTE , DIN CARE:

· 8 puncte pentru I a., din care :

· 2 puncte pentru definirea corectă a conceptului ;

· 6 puncte pentru prezentarea a 3 caracteristici esențiale, câte 2 puncte pentru fiecare caracteristică;

· 12 puncte pentru I b.- ilustrarea adecvată, printr-un exemplu concret,  
a relației dintre inconștient, subconștient, conștient.












SUBIECTUL II- 35 DE PUNCTE, DIN CARE:

· 2 puncte pentru definirea imaginației ;

· 2 puncte pentru definirea motivației;

· 4 puncte pentru caracterizarea generala a imaginației;

· 4 puncte pentru caracterizarea generala a motivației;

· 4 puncte pentru determinarea rolului  imaginației în cunoastere şi activitate;

· 4 puncte pentru determinarea rolului motivației în cunoastere şi activitate;

· 5 puncte pentru determinarea rolului imaginației şi motivației în constructia personalitatii;

· 10 puncte pentru analiza corelaţiilor dintre imaginație şi  motivație

SUBIECTUL III- 35 DE PUNCTE, DIN CARE:

· 10 puncte pentru identificarea proceselor psihice si a caracteristicilor personalitatii ;

· 15 puncte pentru realizarea profilului psihologic şi a conduitei, prin utilizarea informatilor din text ;

· 5 puncte pentru utilizarea adecvata a limbajului de specialitate ;

· 5 puncte pentru structura coerentă şi originalitatea analizei

10 puncte din oficiu
NOTA:



Nota finala se stabileste prin impartirea punctajului obtinut la 10


OLIMPIADA  DE LOGICA, ARGUMENTARE SI COMUNICARE

ETAPA JUDETEANA (MUNICIPIULUI BUCURESTI)

12 martie 2011

SUBIECTUL I

Fie termenii A, B, C, D, E,  astfel încât: Termenii B și C sunt în raport de încrucișare, fiecare dintre aceștia fiind în raport de subordonare față de termenul A; termenul E este în raport de încrucișare atât cu termenul A, cât și cu termenii B și C, dar are în extensiunea sa elemente care nu aparțin lui A, B sau C; termenul D este subordonat numai termenului E fiind în raport de opoziție cu termenii A, B, C. 

a)  Reprezentaţi cu ajutorul diagramelor Euler, în cadrul unei singure figuri grafice, raporturile dintre cei  5 termeni.  

b) Daţi exemplu de (numiți) termeni  care să corespundă, integral,   cerințelor precizate mai sus.

c) Stabiliți, în baza reprezentării realizate, valoarea de adevăr a următoarelor propoziții: unii C sunt B; toți C sunt D; unii D nu sunt E; toți B sunt A; unii A nu sunt C.









15 puncte

SUBIECTUL II

Fie termenii: felină, animal, mamifer, leu, vertebrat. 

a) Scrieți termenii în ordinea crescătoare a intensiunii lor. Numiți termenul
care are intensiunea cea mai mare, și termenul care are extensiunea cea  mai mare.
b) Precizaţi dacă şi în ce sens se modifică extensiunea şi intensiunea

termenului cu intensiunea cea mai mare, din cadrul temenilor de mai sus, prin adăugarea proprietăţii  „adult”.   

c) Clasificaţi din punct de vedere extensional termenul cu extensiunea cea

mai mare din cadrul temenilor de mai sus.
d) Construiţi o  definiţie a termenului „mamifer”, care să  încalce, în acelaşi 

timp, oricare trei reguli ale definiţiei. Numiți regulile încălcate.











15  puncte

SUBIECTUL III

1. Daniela afirmă că din adevărul propoziției „Toate reptilele sunt
 vertebrate” rezultă:

a) Falsitatea subalternei contradictoriei subalternei, propoziției de mai sus.

b) Adevărul conversei contradictoriei supraalternei contradictoriei, propoziției de mai sus.

c) Falsitatea conversei simple a contradictoriei subcontrarei contradictoriei, propoziției de mai sus.
d) Adevărul supraalternei subcontrarei subalternei,  propoziției de mai sus.
Determinați, în limbaj natural, propozițiile corespunzătoare fiecărei afirmații. În cazul fiecăreia din cele 4 afirmații, precizaţi explicit dacă Daniela stabilește corect sau nu stabilește corect valoarea de adevăr a propozițiilor rezultate din propoziția  „Toate reptilele sunt vertebrate”. 
30 puncte

Subiecte, Logică, argumentare și comunicare,  pg.2

SUBIECTUL IV


1.  Se dau următoarele două moduri silogistice: iai-3 şi iai-2.

a)  Determinați schemele de inferenţă ale celor două moduri silogistice.

b) Verificaţi validitatea celor două moduri silogistice, utilizând metoda reducerii directe pentru primul mod silogistic şi metoda diagramelor Venn pentru al doilea mod silogistic.

c)  Precizaţi explicit pentru fiecare mod silogistic dacă este valid sau nu, iar în cazul celui nevalid/celor nevalide specificaţi tipul de eroare formală care determină nevaliditatea.  

2.

a)  Construiţi, în limbaj natural,  un sorit în care concluzia este propoziția

“Unele argumente valide sunt argumente deductive”, unind subiectul primei premise cu predicatul ultimei premise. 
b) Precizaţi tipul de sorit care corespunde cerinţei de mai sus şi reconstituiţi separat silogismele care îl alcătuiesc, atât în limbaj formal, cât şi în limbaj natural.

c) Derivaţi (justificaţi) o propoziţie universal afirmativă cu ajutorul unei entimeme de ordinul 2 (în limbaj formal şi natural).

30  puncte


NOTA: Timpul de lucru efectiv este de 3 ore de la primirea subiectului sau verificarea transcrierii sale la tabla. Se acordă 10 puncte din oficiu.

OLIMPIADA DE  LOGICA , ARGUMENTARE SI COMUNICARE

ETAPA JUDETEANA (MUNICIPIULUI BUCURESTI)

12 martie 2011


BAREM DE NOTARE:

                            SUBIECTUL I- 15  PUNCTE, DIN CARE :

a) 5 puncte pentru reprezentarea grafică corectă (se acordă punctaj numai pentru reprezentarea grafică integral corectă)

b) 5 puncte pentru precizarea (exemplificarea) celor 5 termeni care corespund raporturilor   precizate 

c)  5 puncte pentru stabilirea corectă a valorii de adevăr a celor 5 propoziții (câte 1 punct pentru fiecare valoare de adevăr determinată corect) 

SUBIECTUL II- 15 PUNCTE, DIN CARE:

a) 3 puncte, din care : 1punct pentru scrierea corectă a termenilor în ordinea
crescătoare a intensiunii lor; 1 punct  pentru nominalizarea termenului cu intensiunea cea mai  mare (leu); 1 punct pentru nominalizarea termenului cu extensiunea cea mai mare (animal)
b) 2 puncte pentru precizarea: extensiunea şi intensiunea termenului se  modifică, astfel

extensiunea scade iar intensiunea crește

c)   4 puncte pentru clasificarea corectă din punct de vedere extensional a termenului 

d)  6 puncte, din care : 3 puncte pentru constructia definitiei  conform cerinţei (se acordă punctaj numai daca se respecta conditia precizata, încălcarea simultană a trei reguli); 3 puncte pentru nominalizarea corectă a regulilor încalcate



SUBIECTUL III- 30 PUNCTE, DIN CARE:
a) 7 puncte, din care: 6 puncte pentru determinarea corectă, în limbaj natural,  a 
subalternei contradictoriei subalternei propoziției inițiale; 1 punct pentru precizarea, Daniela stabilește corect valoarea de adevăr

b) 8 puncte, din care :7 puncte pentru determinarea corectă, în limbaj natural,   a
conversei contradictoriei supraalternei contradictoriei propoziției inițiale; 1 punct pentru precizarea, Daniela stabilește corect valoarea de adevăr 
c) 8 puncte, din care :7 puncte pentru determinarea corectă, în limbaj natural, a
 conversei simple a contradictoriei subcontrarei contradictoriei propoziției inițiale; 1 punct pentru precizarea,  Daniela stabilește corect valoarea de adevăr 
d) 7 puncte, din care:6 puncte pentru determinarea corectă, în limbaj natural,  a 
supraalternei subcontrarei subalternei propoziției inițiale; 1 punct pentru precizarea, Daniela nu stabilește  corect valoarea de adevăr

Barem,Logică, argumentare si comunicare, pg.2

SUBIECTUL IV- 30 DE PUNCTE, DIN CARE:

- 15 puncte pentru subiectul 1., după cum urmează :
a) 4 puncte pentru determinarea celor doua scheme de inferenta ale modurilor iai-3 şi iai-2.

MiP            PiM

MaS           SaM

 SiP             SiP








            iai-3            iai-2        

b) 6 puncte, din care: 3 puncte pentru verificarea prin metoda reducerii directe a validităţii modului silogistic iai-3 – modul Disamis la modul Darii din figura I; 3 puncte pentru verificarea prin metoda diagramelor Venn a validităţii modului silogistic iai-2
c) 5 puncte, din care: 1 punct pentru precizarea explicită a validităţii modului iai-3; 1 punct pentru precizarea explicită a nevalidităţii modului iai-2; 3 puncte pentru precizarea-nedistribuirea termenului mediu în niciuna dintre premisele modului iai-2 determină nevaliditatea sa










-15 puncte pentru subiectul 2., după cum urmează :

a) 5 puncte pentru construcția, în limbaj natural, a unui sorit în care concluzia este propoziția “Unele argumente valide sunt argumente deductive”, unind subiectul primei premise cu predicatul ultimei premise 
b) 6 puncte, din care: 2 puncte pentru precizarea tipului de sorit; 2 puncte pentru reconstrucția silogismelor care alcătuiesc soritul în limbaj formal; 2 puncte pentru reconstrucția silogismelor care  alcătuiesc soritul în limbaj natural

c) 4 puncte, din care: 2 puncte pentru derivarea unei  propoziţii universal afirmative cu ajutorul unei entimeme de ordinul 2 în limbaj formal; 2 puncte pentru derivarea unei  propoziţii universal afirmative cu ajutorul unei entimeme de ordinul 2 în limbaj natural

NOTĂ: Oricare alte simboluri acceptate în silogistică pot fi utilizate în vederea formalizării

10 puncte din oficiu


NOTA:Nota finala se stabileste prin impartirea punctajului obtinut la 10.

OLIMPIADA DE SOCIOLOGIE

ETAPA JUDETEANA /MUNICIPIULUI BUCURESTI

12 martie 2011
I. Citiţi cu atenţie fragmentul următor şi pornind de la el, răspundeţi cerinţelor de mai jos: 

"Familiile din societăţile contemporane, dezvoltate sau în curs de dezvoltare, au suportat în ultimele decenii transformări profunde. Schimbările intervenite sunt atât de importante, încât şi termenul familie a devenit tot mai ambiguu, tinzând să acopere astăzi realităţi diferite, altele decât cele caracteristice generaţiilor precedente.Când se face afirmaţia că familia s-a schimbat, se au în vedere aspecte diferite: în unele societăţi, modificările se referă la trecerea de la familia nucleară la o diversitate de modele familiale. În unele cazuri, familia nucleară încetează a mai fi nu numai singurul tip de familie, dar şi tipul dominant de familie."

                                                                
(Ioan Mihăilescu, Sociologie generală)

1.
identificaţi conceptele sociologice la care se face referire în text şi analizaţi relaţia dintre oricare două concepte identificate;

2.
identificați 4 funcții ale familiei și analizaţi, comparativ, funcţiile îndeplinite de familia tradiţională şi cele realizate  într-o familie de tip “ uniune consensuală”;

3.
construiţi un argument care să confirme sau să infirme ipoteza potrivit

căreia familia contemporană şi-a pierdut mult din caracterul ei de instituţie socială (minim două premise).
  







                                                   










30 puncte

II. Analizaţi şcoala în care învăţaţi din perspectivă organizaţională, cu ajutorul reperelor de mai jos:



-     scopul organizaţiei;

-  structura organizaţională (modul de organizare şi funcţionare; norme de  reglementare a activităţii);


 
-    tipuri de relaţii între membrii organizației;












30 puncte







III. Să presupunem că doriţi să realizaţi o anchetă sociologică care îşi propune să surprindă impactul reţelelor de socializare asupra adolescenţilor, din perspectiva relaţiilor interpersonale:

-
construiţi două ipoteze de lucru;

-
stabiliţi universul anchetei şi modalitatea de eşantionare;

-
construiţi eşantionul.

30 puncte

NOTA: Timpul de lucru efectiv este de 3 ore de la primirea subiectului sau verificarea transcrierii sale la tabla. Se acorda 10 puncte din oficiu.

OLIMPIADA DE SOCIOLOGIE

ETAPA JUDETEANA /MUNICIPIULUI BUCURESTI

12 martie 2011


BAREM DE NOTARE:

  I. 
30 puncte, din care:

              1. 10 puncte, după cum urmează:

             -identificarea conceptelor; spre exemplu, familie, societate, societăţi contemporane dezvoltate, societăţi contemporane în curs de dezvoltare, schimbări (transformări, modificări) sociale, familie nucleară, modele familial -4 puncte

              -analiza corectă a relației dintre oricare două concepte identificate -6 puncte

               2. 10 puncte, după cum urmează:

              - identificarea funcţiilor familiei (4 funcţii) -2 puncte

              - analiza comparativă a modului cum sunt exercitate funcţiile în familia tradițională şi uniunea consensuală - 8 puncte 

               3.  10 puncte pentru construirea argumentului, conform cerinţei.

II.
30 puncte, din care:

           - identificarea  scopului organizaţiei- 6 puncte;

           - analiza structurii organizaţionale (modul de organizare şi funcţionare; norme de reglementare a activităţii) - 12 puncte

          - tipuri de relaţii între membrii organizaţiei - 12 puncte

III.       30 puncte, din care:

- formularea corectă a ipotezelor de lucru- 10 puncte ( 2 ipoteze x 5 puncte fiecare)

- stabilirea corectă a universului anchetei- 5 puncte

- precizarea modalităţii de eşantionare- 5 puncte

- construirea eşantionului -10 puncte 

Total: 90 puncte. Se acordă 10 puncte din oficiu. Nota finală se stabileşte prin împărţirea la 10 a punctajului obţinut.

12 martie 2011

SUBIECTUL I

Fie următorul text:

„Piaţa, care reprezintă culmea libertăţii economice individuale, este, totodată, cel mai riguros dispecer şi supraveghetor. [...] presiunile anonime ale mecanismului pieţei nu cunosc contestări şi dispense … Pe piaţă, fiecare poate să facă ce vrea. Dacă va face ceva ce piaţa dezaprobă, preţul libertăţii economice va fi ruinarea economică.”

(Robert Heilbroner – „Filosofii lucrurilor pământeşti”)

a.   precizaţi problema la care se referă textul;

b. analizaţi rolul pieţei în activitatea agenţilor economici, în condiţiile economiei contemporane, pornind de la textul dat.










20 puncte
SUBIECTUL II

Explicaţi conceptul de productivitate marginală a unui factor de producţie, în calitate de calcul de eficienţă pentru combinarea factorilor de producţie. Construiţi un exemplu concret prin care să ilustraţi o modificare a productivităţii marginale care să conducă la creşterea eficienţei economice.        

                                                                                                         20 puncte                                        

SUBIECTUL III

1.

Construiţi un exemplu concret (cu valori numerice) prin care să ilustraţi faptul că, dacă celelalte condiţii rămân neschimbate, creşterea costului total determină scăderea ratei rentabilităţii.




       10 puncte

2.

Construiți un exemplu concret (cu valori numerice) prin care să ilustrați modul în care se realizează câștigul unei bănci, pe baza diferenței dintre prețurile creditelor și ale depozitelor.









     10 puncte

SUBIECTUL IV


O societate pe acţiuni a emis 400.000 de titluri cu o valoare nominală unitară de

1.000 u.m. În anul 2010 societatea a obţinut o rată a profitului, la încasări, de 20%. 

Din profitul brut, 25% sunt dividendele distribuite acţionarilor şi 16% este 

impozitul. Randamentul unui titlu de valoare este de 50%.
Pe baza datelor de mai sus, calculaţi explicit precizând şi formulele pe baza 

cărora aţi realizat calculele, următoarele:


a.    Valoarea totală a dividentelor 

      b.    Volumul încasărilor societăţii şi a profitului

      c.   Mărimea dividendelor primite de un acţionar care deţine un pachet de 10% din acţiunile firmei, scriind formulele de calcul şi explicitând simbolurile utilizate.





d.  Menţionaţi, pe baza unui raţionament economic explicit, sensul estimat al modificării profitului net al firmei, dacă impozitul pe profit s-ar reduce la 10%.

                                                                                         





 





30 puncte
NOTA: Timpul de lucru efectiv este de 3 ore de la primirea subiectului sau verificarea transcrierii sale la tablă. Se acordă 10 puncte din oficiu.

OLIMPIADA DE ECONOMIE

ETAPA JUDETEANA (MUNICIPIULUI BUCURESTI)

12 martie 2011

BAREM DE NOTARE

SUBIECTUL I

a. precizarea problemei: rolul pieţei pentru activitatea agenţilor economici 
5 p

b. analiza va avea în vedere următoarele idei şi concepte:
- piaţa – cadru de manifestare a libertăţii economice individuale

5 p

- rolul reglator al pieţei







5 p

- rolul pieţei în penalizarea economică/eliminarea agenţilor economici neperformanţi 








 5 p

Notă: Se vor puncta orice formulări şi modalităţi de rezolvare a cerinţelor în acord cu unităţile de conţinut precizate prin barem.















Total : 20 puncte

SUBIECTUL II

- explicarea conceptului de combinare a  factorilor de producţie 

5 p

- explicarea productivităţii marginale a unui factor de producţie                       5 p

- construirea corectă a exemplului concret                                                            10 p   

Notă : Se  vor puncta oricare alte modalităţi corecte şi complete de rezolvare explicita a cerinţelor subiectului.

Total: 20 puncte

SUBIECTUL III

1.

- construirea exemplului pentru momentul T0  (spre exemplu, se calculează rata rentabilităţii, dând valori pentru profit şi pentru costul total)


5 p

-construirea exemplului pentru momentul T1 (spre exemplu, se imaginează creşterea costului total, în condiţiile în care nivelul profitului rămâne neschimbat)
5 p

Notă: Se vor puncta oricare alte modalităţi corecte şi complete de rezolvare explicita a cerinţelor subiectului.









          Total III.1.  10 puncte 

2.

- construirea corectă a exemplului concret



         10 puncte

Notă: Se vor puncta orice modalităţi corecte şi complete de rezolvare explicita a cerinţelor subiectului.










Total: 20 puncte

SUBIECTUL IV


a.      Calculul valorii totale a dividendelor (200.000.000 u.m.)         5 p

       b.     Calculul volumului încasărilor societăţii (4 mld. u.m.) şi a profitului brut (800 mil. u.m.)                                                                                        2 x 5p = 10 p

       c.      Calculul mărimii dividendelor primite de un acţionar care deţine un pachet de 10% din acţiunile firmei (20 mil. u.m.)                             10 p


d.         Modificarea profitului net (va creşte)                                      5 p

Notă: Se vor puncta orice modalităţi corecte şi complete de rezolvare explicita a cerinţelor subiectului.










Total: 30 puncte

10 puncte din oficiu

NOTĂ: Nota finala se stabileşte prin împărţirea punctajului obţinut la 10.

